прилагането на Решение за изпълнение (ЕС) 2016/715, е необходимо да се установят допълнителни мерки по отношение на посочените плодове с произход от Аржентина, Бразилия, Зимбабве, Уругвай и Южна Африка.
 (7)Тези мерки са необходими, за да се гарантира, че посочените плодове са с произход от места на производство и производствени обекти, които са регистрирани и одобрени от националните организации за растителна защита (НОРЗ) на Аржентина, Бразилия, Зимбабве, Уругвай или Южна Африка. Те са необходими също и за да се гарантира, че въпросните плодове се придружават от код за проследяване, който дава възможност за проследяването им обратно до производствения обект, когато това е необходимо поради откриването на посочения вредител. Мерките са необходими и за да се гарантира, че посочените плодове са с произход от производствени обекти, в които не е установено наличие на посочения вредител през предходния и текущия търговски сезон.
 (8)НОРЗ на Аржентина, Бразилия, Зимбабве, Уругвай или Южна Африка следва също така да проверяват правилното прилагане на третиранията, извършвани на полето, тъй като това се оказа най-ефективният начин, чрез който да се осигури отсъствието на посочения вредител по посочените плодове.
 (9)Посочените плодове следва да се придружават и от фитосанитарен сертификат, който включва датата на инспекцията, броя на опаковките от всеки производствен обект и кодовете за проследяване. При подаването на уведомления за несъответствия в електронната система за уведомяване държавите членки следва да посочват кодовете за проследяване.
 (10)След преразглеждането през 2021 г. на изискванията по отношение на вноса на посочените плодове с произход от Аржентина, довело до изменението на Решение за изпълнение (ЕС) 2016/715 с Решение за изпълнение (ЕС) 2021/682 на Комисията
 5
 , вземането на проби за потвърждаване на правилното прилагане на продуктите за растителна защита на полето следва да се извършва въз основа на несъответствията, установени при полевите инспекции или в съоръженията за опаковане преди износ, или въз основа на проверките, на които пратките се подлагат на граничните контролни пунктове в Съюза. Това е необходимо, за да се гарантира, че пробите се взимат въз основа на риска.
 (11)Предвид големия брой несъответствия при посочените плодове с произход от Южна Африка, за които държавите членки са подали уведомления през 2021 г., е необходимо да се въведат по-строги изисквания за вземане на проби в сравнение със съответните изисквания в Решение за изпълнение (ЕС) 2016/715, така че посоченият вредител да бъде откриван върху посочените плодове по време на различните етапи в цеха за опаковане до момента, в който са готови за износ.
 (12)Малкият брой на несъответствията, за които държавите членки са подали уведомления във връзка с посочените плодове с произход от Бразилия и Уругвай от 2019 г. насам, показва, че прилагането от тези държави на предвидените в Решение за изпълнение (ЕС) 2016/715 мерки е предотвратило въвеждането и разпространението в Съюза на Phyllosticta citricarpa. Поради това тези мерки следва да продължат да се прилагат по отношение на тези две държави. Същевременно вече не е необходимо да се запазва задължението Уругвай да изследва портокалите култивар „Валенсия“ за наличие на латентна инфекция, тъй като от 2016 г. насам броят на несъответствията поради наличие на посочения вредител върху тези